b"\n_START_ARTICLE_\nPengenes historie\n_START_PARAGRAPH_\nPengenes historie strekker seg over tusener av \xc3\xa5r. Numismatikk er l\xc3\xa6ren om mynter, pengesedler og medaljer, og i tillegg finnes fritidsinteressen myntsamling. Historisk sett har mange gjenstander blitt benyttet som varepenger (representasjon av verdi og rikdom) som eksempelvis naturlig sjeldne kostbare metaller (gull og s\xc3\xb8lv), foruten sjeldne porselensskjell, bygg, b\xc3\xb8nner og lignende, dessuten ogs\xc3\xa5 andre gjenstander som representerte verdi for s\xc3\xa6rskilte samfunn i ulike historiske perioder._NEWLINE_Moderne penger er i all vesentlighet en mynt, \xe2\x80\x94 med andre ord en abstraksjon. Penger av papir er kanskje den mest vanlige typen for fysiske penger i dag, men objekter best\xc3\xa5ende av gull eller s\xc3\xb8lv har mange av pengenes vesentlige egenskaper som \xc3\xb8konomisk verdi.\n_START_SECTION_\nVarebytte uten penger\n_START_PARAGRAPH_\nI motsetningen til en popul\xc3\xa6r oppfatning finnes det ikke bevis for et samfunn eller en \xc3\xb8konomi som hvilte hovedsakelig p\xc3\xa5 byttehandel. Isteden fungerte samfunn uten penger hovedsakelig langs prinsippene med gave\xc3\xb8konomi. N\xc3\xa5r varebytte faktisk skjedde var det vanligvis i forbindelse med enten fremmede eller kommende fiender._NEWLINE_Ved byttehandel kan den som har noe av verdi, for eksempel et m\xc3\xa5l korn, bytte mot et annet objekt eller vare som oppfattes \xc3\xa5 ha tilsvarende verdi, eksempelvis et kokekar eller et redskap. Evnen til \xc3\xa5 utf\xc3\xb8re slike transaksjoner er meget begrenset da den er avhengig av ulike, men sammentreffende behov. Selgeren av matkorn m\xc3\xa5 finne en kj\xc3\xb8per som \xc3\xb8nsker \xc3\xa5 kj\xc3\xb8pe korn og som ogs\xc3\xa5 kan tilby noe tilbake som selgeren \xc3\xb8nsker \xc3\xa5 kj\xc3\xb8pe. Det er intet felles medium for bytte som b\xc3\xa5de selgeren og kj\xc3\xb8peren kan konvertere sine verdier til. Det er heller ingen standardisering som kan m\xc3\xa5le den relative verdien av de ulike varene og tjenestene. Arkeologer har ogs\xc3\xa5 funnet kobberstykker, der \xc2\xabvaren\xc2\xbb st\xc3\xa5r preget i relieff, og vekten avspeilet den relative verdien. Den st\xc3\xb8rste av de kjente myntene av denne type hadde bilde av en okse med tilh\xc3\xb8rende plog og selet\xc3\xb8y. _NEWLINE_I en gave\xc3\xb8konomi ble verdifulle varer og tjenester jevnlig gitt uten noen s\xc3\xa6rskilt enighet om \xc3\xb8yeblikkelige eller framtidige bel\xc3\xb8nninger, det vil si at ingen formell quid pro quo eksisterte. Ideelt kunne samtidige eller gjentagende givere tjene til \xc3\xa5 sirkulere eller redistribuere verdier innenfor samfunnet._NEWLINE_Det er ulike sosiale samfunnsteorier som er fremmet for \xc3\xa5 forklare gave\xc3\xb8konomier. En del betrakter gaver som en form for gjensidig altruisme (uegennytte). En annen fortolkning er at den sosiale status er bel\xc3\xb8nning for gavene. Vurderer eksempelet delingen av mat i en del samfunn av jegere og samlere hvor matdelingen er en forsikring mot at den enkelte selv ikke greier \xc3\xa5 finne mat. Denne skikken kan reflektere altruisme. Det kan v\xc3\xa6re en form for uformell forsikring, eller kan medf\xc3\xb8re s\xc3\xa6rskilt sosial status eller andre fordeler.\n_START_SECTION_\nFramveksten av penger\n_START_PARAGRAPH_\nI frav\xc3\xa6ret av et medium for byttehandel opererte pengel\xc3\xb8se samfunn hovedsakelig etter prinsippene av nevnte gave\xc3\xb8konomi. Den mesopotamiske sivilisasjon utviklet en storstilt \xc3\xb8konomi basert p\xc3\xa5 varepenger (r\xc3\xa5varer som representerte en verdi). Ogs\xc3\xa5 Mesopotamia var en nasjon som var tidlig ute med oppm\xc3\xa5lte mengder av gull og s\xc3\xb8lv som ble brukt som betalingsmidler. Babylonerne og deres n\xc3\xa6rliggende bystater utviklet senere det tidligste \xc3\xb8konomisystemer slik som vi oppfatter \xc3\xb8konomisystem i dag i henhold til gjeld, juridiske kontrakter og lovverk som var knyttet til forretningspraksis og privat eiendom. Penger var ikke bare \xc2\xabnoe\xc2\xbb som oppsto, men var en n\xc3\xb8dvendighet for systemet skulle fungere._NEWLINE_Hammurabis lover, den best bevarte lovverk fra oldtiden, ble opprett en gang rundt 1750 f.Kr. i oldtidens Babylon. Det ble opprettet av Hammurabi, den sjette babylonske konge. Tidligere lovsamlinger inkluderer Ur-Nammus lover, en konge i bystaten Ur fra rundt 2050 f.Kr.; Eshnunna-lovene fra rundt 1930 f.Kr. og lovene til Lipit-Ishtar, den femte herskeren av det f\xc3\xb8rste dynastiet i Isin, en oldtidsby i Mesopotamia, fra ca 1870 f.Kr. Disse lovverkene formaliserte pengenes funksjon i det sivile samfunn. De fastsatte bel\xc3\xb8p for rente p\xc3\xa5 gjeld, b\xc3\xb8ter ble fastlagt for de som \xc2\xabgjorde urett\xc2\xbb, og kompensasjon i penger for ulike overtredelser av den formaliserte loven._NEWLINE_Sekelen viser til en enhet i oldtiden for vekt og valuta. Sekelen er i dag valuta i det moderne Israel. Navnet kommer fra gresk siklo's eller siglo's, latin. siclus) og har betydningen \xc2\xabvekt\xc2\xbb. Den f\xc3\xb8rste bruken av begrepet kom fra Mesopotamia fra rundt 3000 f.Kr. og refererte til en s\xc3\xa6rskilt menge av kornsorten bygg som ble relatert til andre verdier i et metrisk system i form av s\xc3\xb8lv, bronse, kobber og lignende. En bygg/sekel var opprinnelig f\xc3\xb8rst en enhet for vekt og deretter en valutaenhet. Akkurat som britisk pund opprinnelig var en enhet som benevnte et pund mengde med s\xc3\xb8lv._NEWLINE_Penger er et emne i Bibelen. I Det gamle testamente nevnes mynten sekel flere ganger, f\xc3\xb8rste gang i F\xc3\xb8rste Mosebok 20:16: Og til Sara sa han: \xc2\xabSe, jeg gir din bror tusen sekel s\xc3\xb8lv...\xc2\xbb. Og i 23:15: \xc2\xabHerre, h\xc3\xb8r p\xc3\xa5 meg! Et jordstykke som er verd 400 sekel s\xc3\xb8lv...\xc2\xbb I Det nye testamente ble Jesus Kristus s\xc3\xa5 oppr\xc3\xb8rt av de som vekslet penger i tempelet at han trampet inn og begynte \xc3\xa5 velte bordene og drive dem ut med en pisk. _NEWLINE_Det er den eneste gangen vi h\xc3\xb8rer at Guds s\xc3\xb8nn bruker vold. Hva var det som fikk en pasifist til \xc3\xa5 bli s\xc3\xa5 aggressiv? En forklaring er at j\xc3\xb8dene hadde blitt kalt til tempelet for \xc3\xa5 betale skatt med en s\xc3\xa6regen mynt av jern kalt for halv sekelsekel. Den ble m\xc3\xa5lt til halv ounce (7 gram) av rent s\xc3\xb8lv med uten noen avbildning av hedensk keiser p\xc3\xa5 den. Det var den eneste mynten som var akseptabel til Gud. Siden det var et begrenset antall av disse myntene i sirkulasjon var pengevekslerne i selgers marked og tok stor profitt ved sitt monopol p\xc3\xa5 veksling. For Jesus var dette det samme som tyveri. I henhold til Evangeliet etter Matteus 21:13: \xc2\xabDet st\xc3\xa5r skrevet: ' Mitt hus skal kalles et b\xc3\xb8nnens hus.' Men dere gj\xc3\xb8r det til en r\xc3\xb8verhule.\xc2\xbb\n_START_SECTION_\nVarer som penger\n_START_PARAGRAPH_\nVarebytte har flere problemer, hovedsakelig at det krever en bevissthet om behov. Om en bonde som produserer hvete trenger hva en bonde som produserer frukt, er direkte bytte umulig ettersom sesongbetont frukt vil v\xc3\xa6re skjemmet og \xc3\xb8delagt lenge f\xc3\xb8r h\xc3\xb8stingen av korn skjer. En l\xc3\xb8sning er \xc3\xa5 handle frukt for hvete p\xc3\xa5 indirekte vis via en tredje, mellomliggende vare: frukten blir byttet for den mellomliggende vare n\xc3\xa5r fukten modnes. Om den mellomliggende varen ikke r\xc3\xa5tner og er \xc3\xb8nsket gjennom hele \xc3\xa5ret (eksempelvis kopper, gull eller vin), kan det bli byttet for hvete etter h\xc3\xb8stingen. Funksjonen med mellomliggende vare er av verdi som kan lagres over tid kan bli standardisert til utstrakte varepenger, og reduserer sammenfallet av problemet med behov. Ved \xc3\xa5 overkomme begrensningen av enkel varebytte, kunne mellomliggende varepenger gj\xc3\xb8re handel med alle andre varer mer flytende._NEWLINE_Mange kulturer rundt om i verden har til sist utviklet bruken av varepenger. Oldtidens Kina, Afrika, og India benytter seg av porselensskjell. Handel i Japans f\xc3\xb8ydale system var basert p\xc3\xa5 koku, en enhet for ris. Sikel var en oldtidsenhet for vekt og valuta. Den f\xc3\xb8rste bruken av begrepet kom fra Mesopotamia en gang rundt 3000 f.Kr. og refererte til en s\xc3\xa6rskilt vekt for bygg, noe som var knyttet til andre verdier i et metrisk system som s\xc3\xb8lv, kopper, bronse og lignende. En bygg/sekel var opprinnelig b\xc3\xa5de en enhet for valuta og en enhet for vekt._NEWLINE_Hvor enn handel er vanlig, har varebyttesystemer vanligvis raskt f\xc3\xb8rt til flere n\xc3\xb8kkelvarer som har blitt benyttet som penger. I den tidlige britiske kolonien New South Wales, framsto brennevinet rom ganske snart i den f\xc3\xb8rste bosetningen som den mest ettertraktede varen og kunne s\xc3\xa5ledes benyttes som penger for \xc3\xa5 bytte til seg stort sett alt annet. N\xc3\xa5r et samfunn er uten valuta tilpasser det seg en utenlandsk valuta. I fengsler hvor konvensjonelle penger er forbudt, er det ganske vanlig at sigaretter tar pengenes plass som representasjon av verdi, og gjennom hele historien har gull hatt en s\xc3\xa6rskilt posisjon som uoffisiell pengefunksjon.\n_START_SECTION_\nStandardisert mynt\n_START_PARAGRAPH_\nFra de tidligste tider har metall, n\xc3\xa5r det var tilgjengelig, vanligvis v\xc3\xa6rt favorisert som \xc2\xabur-penger\xc2\xbb over andre varepenger som kr\xc3\xb8tter, skjell eller salt, og antagelig for at det har v\xc3\xa6rt fraktbart og delbart. Bruken av gull som pengeverdi har v\xc3\xa6rt sporet tilbake til 3000-tallet f.Kr. hvor oldtidens Egypt benyttet gullstykker som en vektenhet for et medium av varebytte, slik det ogs\xc3\xa5 hadde v\xc3\xa6rt gjort i Mesopotamia med s\xc3\xb8lv. Det f\xc3\xb8rste kjente hersker som offisielt satte en standardisert vekt som pengeenhet var Feidon av Argos i antikkens Hellas p\xc3\xa5 600-tallet f.Kr. Det f\xc3\xb8rste eksempelet p\xc3\xa5 stemplete penger, hvor pengene merkes med ord eller et piktogram som bevis p\xc3\xa5 autoritet er en mynt av elektrum (naturlig legering av gull og s\xc3\xb8lv) merket med symbolet av en skilpadde fra \xc3\xb8ya Egina i Hellas. Den er datert til rundt 700 f.Kr. og kan i dag bli sett i Biblioth\xc3\xa8que Nationale i Paris. Tilsvarende mynter av samme type metall ble ogs\xc3\xa5 introdusert i Lydia rundt 650 f.Kr. Dette har blitt presentert som verdens f\xc3\xb8rste penger i moderne forst\xc3\xa5else._NEWLINE_Mynt ble benyttet i utstrakt grad over Jonia p\xc3\xa5 kysten av Anatolia og p\xc3\xa5 det greske fastlandet i l\xc3\xb8pet av 500-tallet f.Kr., noe som til sist f\xc3\xb8rte til det athenske rike p\xc3\xa5 400-tallet f.Kr. dominerte regionen gjennom deres eksport av s\xc3\xb8lvmynter, preget i s\xc3\xb8rlige Attika ved Lavrion og Thorikos. En betydelig s\xc3\xb8lv\xc3\xa5re ble oppdaget ved Lavrion i 483 f.Kr. som f\xc3\xb8rte til en storstilt ekspansjon av Athens milit\xc3\xa6re fl\xc3\xa5te. Konkurrerende myntstandarder ble opprettholdt p\xc3\xa5 samme tid ved Mytilene og Fokaia p\xc3\xa5 kysten av Anatolia som benyttet mynter av elektrum (en naturlig legering av gull og s\xc3\xb8lv). Egina benyttet s\xc3\xb8lv._NEWLINE_Det var oppdagelsen av prob\xc3\xa9rstein (pr\xc3\xb8vestein) som f\xc3\xb8rte an for metallbasert varepenger og mynter. Et hvert mykt metall kan bli testet for sin renhet p\xc3\xa5 en  prob\xc3\xa9rstein, noe som gjorde det mulig p\xc3\xa5 en rask m\xc3\xa5te \xc3\xa5 kalkulere det totale innholdet av et bestemt metall i en klump. Gull er ogs\xc3\xa5 et mykt metall som er vanskelig \xc3\xa5 finne, det er kompakt og kan lagres. Som er resultat ble gull som verdi raskt spredt fra Lilleasia hvor det f\xc3\xb8rst fikk omfattende bruk og til resten av verden._NEWLINE__NEWLINE_\xc3\x85 bruke et slikt system krevde flere skritt og en matematisk kalkulering. Prob\xc3\xa9rstein gjorde det mulig \xc3\xa5 beregne andelen rent gull i en legering best\xc3\xa5ende av gull og annet metall, slik at man ved \xc3\xa5 gange gull-andelen med legerings-klumpens vekt kunne finne frem til mengden av rent gull. For \xc3\xa5 lette denne prosessen ble konseptet med standardisert mynt introdusert. I mynter var vekt og legering fastsatt p\xc3\xa5 forh\xc3\xa5nd, og s\xc3\xa5 lenge brukerne kjente myntens opprinnelse, var det ikke behov for en prob\xc3\xa9rstein. Mynter ble vanligvis sl\xc3\xa5tt av en myndighet i en omhyggelig beskyttet prosess der det innstemplede emblem garanterte vekt og legering og dermed myntenes metallverdi. Det var imidlertid ganske vanlig for myndigheter \xc3\xa5 fastsl\xc3\xa5 at verdien av slike penger l\xc3\xa5 i selve emblemet og s\xc3\xa5ledes kunne de redusere verdien av valutaen ved \xc3\xa5 senke innholdet av verdifullt metall i myntene. Slike \xc2\xabskitne penger\xc2\xbb kjennes omtrent fra begynnelsen av pengenes innf\xc3\xb8rsel, og medf\xc3\xb8rte sviktende tillit til det myntsystemet det gjaldt. For \xc3\xa5 garantere for tilliten, det vil si at myntene hadde denne bestemte verdien av et kostbart metalls verdi selv om de var \xc2\xaburene\xc2\xbb, kunne utstederen love at mynter kunne veksles inn i en gitt mengde kostbart metall._NEWLINE_Selv om gull og s\xc3\xb8lv vanligvis ble benyttet for \xc3\xa5 prege mynter, kunne ogs\xc3\xa5 annet metall bli brukt. I oldtidens Sparta ble det preget mynter av jern for \xc3\xa5 avskrekke byens borgere fra \xc3\xa5 drive med utenlandshandel. Tidlig p\xc3\xa5 1600-tallet var det mangel p\xc3\xa5 kostbart metall i Sverige og det ble da produsert \xc2\xabplatepenger\xc2\xbb som var store plater av kopper, og som ble stemplet med et trykk som indikerte platens verdi uttrykt i s\xc3\xb8lv.\n_START_SECTION_\nMetall som penger\n_START_PARAGRAPH_\nUnder Romerriket ble det produsert mynter av tre forskjellige metaller: aureus (gull), denarius (s\xc3\xb8lv) og sestertius (bronse). Deres verdi var rangert etter metallets relative knapphet: gull var mer sjeldent enn s\xc3\xb8lv som var mer sjeldent enn bronse. De hadde alle bildet av den herskende keiser p\xc3\xa5 den ene siden og de legendariske figurene Romulus og Remus p\xc3\xa5 den andre som henvisning til Romas opprinnelse._NEWLINE_Gull forekommer rent i naturen og ble tidligere framstillet gjennom utvasking. Gull har i alle tider blitt skattet for dens bestandighet og glans. Metallet er meget smidig og framstilles i ekstremt tynne folier. Likeledes er s\xc3\xb8lv egnet som vanlig myntmetall ved \xc3\xa5 v\xc3\xa6re smidig og lett \xc3\xa5 bearbeide. Med tiden f\xc3\xa5r dog s\xc3\xb8lv en m\xc3\xb8rkere farge ved oksidering. S\xc3\xb8lv ble framstilt ved \xc3\xa5 hendte ut s\xc3\xb8lvholdig blyglans hvor blyet ble skilt og man satt igjen med s\xc3\xb8lv. Kobber (som bronse ble framstilt av i blanding med tinn) er ogs\xc3\xa5 vanlig som myntmetall. Ordet kobber er avledet fra \xc3\xb8ya Kypros, latin cuprum, \xc2\xabmetall fra Kypros\xc2\xbb, ettersom \xc3\xb8ya hadde en rik forekomst p\xc3\xa5 metallet. Kobber ble benyttet i alle tider for \xc3\xa5 gj\xc3\xb8re en legering sammen med s\xc3\xb8lv for mynter av lavere verdi. Mynt har ogs\xc3\xa5 blitt tilvirket i rent kobber med verdi i vekt p\xc3\xa5 midten av 1600-tallet, og med symbolsk verdi p\xc3\xa5 begynnelsen av 1700-tallet. Eksempelvis best\xc3\xa5r en kronemynt fra Sverige av 75 prosent kobber og 25 prosent nikkel._NEWLINE_Det romerske myntsystemet overlevde Romerriket. Priser ble framdeles uttrykt i s\xc3\xb8lvdenarer under Karl den store, frankernes konge fra 771 til 814. Lenge f\xc3\xb8r man i Norden begynte \xc3\xa5 prege egne mynter var mynter i oml\xc3\xb8p. De eldste man har funnet er romerske s\xc3\xb8lvdenarer fra rundt 100 e.Kr., til sammen rundt 7600 stykker og av disse er rundt 5000 funnet p\xc3\xa5 Gotland. Men allerede p\xc3\xa5 Karl den stores tid var det kronisk mangel p\xc3\xa5 s\xc3\xb8lv i Vest-Europa. Med handel skaffet Europa seg varer fra Midt\xc3\xb8sten og \xc3\x98sten, men samtidig fl\xc3\xb8t s\xc3\xb8lv ut av Europa i store mengder. Det var to m\xc3\xa5ter \xc3\xa5 overkomme s\xc3\xb8lvmangelen, det ene var \xc3\xa5 selge varer som var ettertraktet i muslimske land: slaver og t\xc3\xb8mmer, eller man kunne g\xc3\xa5 til krig for \xc3\xa5 skaffe seg det man trengte. Det har blitt hevdet at drivkraften bak korstogene var gr\xc3\xa5digheten etter edelt metall, ikke prim\xc3\xa6rt religi\xc3\xb8se grunner. Den totale gevinsten var dog mager, og betegnende nok ble det fjerde korstoget (1202\xe2\x80\x931204) utnyttet av norditalienske byer til \xc3\xa5 plyndre Konstantinopel, den st\xc3\xb8rste kristne byen i \xc3\x98st, og var s\xc3\xa5ledes medvirkende til at Det bysantinske riket falt for muslimene to \xc3\xa5rhundrer senere. _NEWLINE_Da Spania oppdaget og deretter utnyttet Den nye verden i S\xc3\xb8r-Amerika var drivkraften edelt metall. Inkaindianerne kunne ikke forst\xc3\xa5 europeernes begj\xc3\xa6r etter gull og s\xc3\xb8lv, som de selv verdsatte etter deres estetiske egenskaper, hvor gull var \xc2\xabsolens svette\xc2\xbb og s\xc3\xb8lv var \xc2\xabm\xc3\xa5nens t\xc3\xa5rer\xc2\xbb. Francisco Pizarro ledet den f\xc3\xb8rste av tre ekspedisjoner inn i Peru i 1525 med moderne skytev\xc3\xa5pen som de innf\xc3\xb8dte var uforst\xc3\xa5ende til. Etter \xc3\xa5 ha tatt inkakongen Atahualpa til fange og etter at denne skj\xc3\xb8nte hva europeerne egentlig \xc3\xb8nsket, lovte han \xc3\xa5 fylle det rom han satt fange i med gull en gang og med s\xc3\xb8lv to ganger. I alt samlet inkaene inn mer enn 6 tonn med gull og 12 tonn med s\xc3\xb8lv, Deretter ble Atahualpa likevel henrettet og Inkariket revet i stykker i en orgie av spansk plyndring. Edelt metall ble sendt over Atlanterhavet til hjemlandet Spania og den spanske krone som hadde finansiert ekspedisjonene og selv tok en femtedel. Konvoier av skip, opptil hundre av gangen, fraktet 170 tonn s\xc3\xb8lv hver \xc3\xa5r fra S\xc3\xb8r-Amerika til Spania. Alt s\xc3\xb8lvet innfridde de gr\xc3\xa5digste spanske dr\xc3\xb8mmer. S\xc3\xb8lvet finansierte ikke bare Spanias kriger i Europa, men ogs\xc3\xa5 Europas voksende handel med Asia. Likevel kunne s\xc3\xb8lvet erobre de oppr\xc3\xb8rske Nederlandene for Spania, og heller ikke sikre protestantiske England for den katolske spanske krone, og ikke redde Spania fra en ub\xc3\xb8nnh\xc3\xb8rlig \xc3\xb8konomisk og geopolitisk nedgang._NEWLINE_Hva de spanske monarkene ikke forsto var at overflod av edelt metall er like ille som knapphet p\xc3\xa5 det. Verdien p\xc3\xa5 kostbare metaller er ikke konstant. Det spanjolene ikke forsto var at om de hadde et tonn med s\xc3\xb8lv og deretter skaffet seg et tonn til, var de ikke dobbelt s\xc3\xa5 rike. En \xc3\xb8kning i mengden gj\xc3\xb8r ikke samfunnet rikere. Penger er ikke mer verdt enn hva andre er villig til \xc3\xa5 gi for det. Spanjolene plyndret og deretter gravde ut s\xc3\xa5 store mengder med edelt metall at kj\xc3\xb8pekraften sank i forhold til andre varer. N\xc3\xa5r kj\xc3\xb8pekraften synker stiger samtidig prisene. Under hele den s\xc3\xa5kalte prisrevolusjonen som p\xc3\xa5virket hele Europa mellom 1540 og 1640 \xc3\xb8kte matprisene betydelig etter \xc3\xa5 ha ligget stille i n\xc3\xa6r 300 \xc3\xa5r. Bare i England, hvor det finnes best tall for, \xc3\xb8kte leveomkostningene syv ganger st\xc3\xb8rre i perioden. For Spania ble s\xc3\xb8lvet som oljen er det for dagens Saudi-Arabia og Nigeria i dag: s\xc3\xb8lvet fortrengte insentivene til produktiv \xc3\xb8konomisk aktivitet._NEWLINE_Metallbaserte penger hadde den fordelen at deres iboende verdi innenfor myntene i seg selv \xe2\x80\x94 p\xc3\xa5 den annen side framkalte de manipuleringer: \xc3\xa5 klippe mynter i et fors\xc3\xb8k p\xc3\xa5 \xc3\xa5 skaffe seg og resirkulere det kostbare metallet. Et st\xc3\xb8rre problem var den samtidige sameksistensen av gull, s\xc3\xb8lv og koppermynter i Europa. Engelske og spanske handelsfolk verdsatte gullmynter mer enn s\xc3\xb8lv mynter, noe ogs\xc3\xa5 deres naboland gjorde, noe som f\xc3\xb8rte til at engelske gullbaserte guinea-mynter begynte \xc3\xa5 stige i verdi opp mot den engelske s\xc3\xb8lvbaserte krone p\xc3\xa5 1670- og 1680-tallet. Som en konsekvens ble s\xc3\xb8lv til sist dratt vekk fra England ved at tvilsomme mengder av gull som kom inn i landet i en grad som intet annet europeisk land ville dele. Effekten var verre for asiatiske handelsfolk som ikke delte den europeiske vurdering av gull \xe2\x80\x94 gull forlot Asia og s\xc3\xb8lv forlot Europa i slike kvanta at europeiske observat\xc3\xb8rer som Isaac Newton, mester av Royal Mint, observerte forholdet med uro._NEWLINE_Det kom stabilitet inn i systemet ved de nasjonale bankene garanterte \xc3\xa5 veksle penger med gull ved pengenes lovte verdi. Dette kom ikke med letthet. Bank of England risikerte en nasjonal finansiell katastrofe p\xc3\xa5 1730-tallet da kundene forlangte at deres penger ble vekslet til gull i frykt for en \xc3\xb8yeblikkelig krise. Til sist var det Londons handelshus som reddet banken og nasjonen ved stille \xc3\xb8konomiske garantier._NEWLINE_Et annet skritt i evolusjonen av penger var endringen fra en mynt som var en enhet for vekt til \xc3\xa5 v\xc3\xa6re en enhet for verdi. Det var et skille som ble gjort mellom dens vareverdi og dens spesifikke verdi. Forskjellen er at disse verdiene er seigniorage, det vil si nettooverskuddet man f\xc3\xa5r ved \xc3\xa5 utstede en valuta. Overskuddet oppst\xc3\xa5r p\xc3\xa5 grunn av forskjellen mellom pengenes p\xc3\xa5trykte verdi og omkostningene med \xc3\xa5 trykke, distribuere og til sist trekke det tilbake fra sirkulasjon.\n_START_SECTION_\nHandelsveksel for varebytte\n_START_PARAGRAPH_\nVeksler for varebytte ble alminnelig med ekspansjonen av den europeiske handelen mot slutten av middelalderen. En blomstrende italiensk engroshandel i tekstiler, ullt\xc3\xb8y, vin, tinn og andre handelsvarer var meget avhengig av kreditt for dens hurtige ekspansjon og vekst. Varer ble tilbudt til en kj\xc3\xb8per mot en faktura for handelen som utgjorde kj\xc3\xb8perens l\xc3\xb8fte om betaling ved en spesifikk framtidig dato. Forutsatt at kj\xc3\xb8peren var aktverdig og hederlig eller at fakturaen ble godkjent av en p\xc3\xa5litelig garantist, kunne selgeren deretter presentere fakturaen til en handelsbank og utl\xc3\xb8se den i penger til en diskontert verdi f\xc3\xb8r den faktisk forfalt._NEWLINE_Disse vekslene kunne ogs\xc3\xa5 bli benyttet som en form for betaling av selgeren for gj\xc3\xb8re ytterligere kj\xc3\xb8p fra sine egne leverand\xc3\xb8rer. S\xc3\xa5ledes ble vekslene \xe2\x80\x93 en tidlig form for kreditt \xe2\x80\x93 b\xc3\xa5de et medium for veksling av varer og et medium for \xc3\xa5 oppbevare verdier. Som utl\xc3\xa5n ble gjort av oldtidens egyptere i form av kornbanker, ble disse handelskredittene en betydelig kilde for \xc3\xa5 skape nye penger. I England ble handelsveksler en viktig form for kreditt og penger i l\xc3\xb8pet av det siste kvarten av 1700-tallet og den f\xc3\xb8rste kvarten av 1800-tallet f\xc3\xb8r pengeseddeler, sjekker og kassekreditter ble jevnt tilgjengelige.\n_START_SECTION_\nGjenparter\n_START_PARAGRAPH_\n\xc3\x85 akseptere symbolske former for penger \xc3\xa5pnet opp for et oppfattende nytt rik for menneskelig kreativitet. Et symbol kunne bli benyttet for \xc3\xa5 representere noe av verdi som var tilgjengelig i fysisk lagring et eller annet sted, eksempelvis som korn i lagerhus. Det kunne ogs\xc3\xa5 bli benyttet til \xc3\xa5 representere noe av verdi som var tilgjengelig senere i tid, eksempelvis som en skriftlig seddel med et l\xc3\xb8fte om veksling, et dokument som beordret noen om \xc3\xa5 betale en bestemt sum med penger til en annen ved en bestemt dato eller n\xc3\xa5r bestemte forhold var blitt oppfylt._NEWLINE_P\xc3\xa5 1100-tallet introduserte de engelske monarkene en tidlig form for veksel i form av to trestykker eller stokker med sammenfallende innsk\xc3\xa5rne merker p\xc3\xa5. Vekselen som ble gitt til den som betalte ble kjent som \xc2\xabtally stick\xc2\xbb, noe som kan oversettes tiln\xc3\xa6rmet til \xc2\xabgjenpartstokk\xc2\xbb. Det engelske begrepet for aksje, stock, er avledet fra dette begrepet. Disse kom opprinnelig i bruk p\xc3\xa5 en tid da papir var sjeldent og derfor kostbart, og bruken av disse gjenpartstokkene forble i bruk fram til begynnelsen av 1800-tallet, selv etter at penger i papirform var blitt r\xc3\xa5dende. Antallet med innskj\xc3\xa6rninger i stokkene ble benyttet til \xc3\xa5 angi ulike mengder av skatt som var blitt betalt til kronen. Innledningsvis var disse stokkene kun benyttet som en form for kvitteringer til skattebetaleren p\xc3\xa5 den tiden han hadde innfridd sine forpliktelser. Etter hvert som skattedirektoratet ble mer effektivt begynte de \xc3\xa5 utstedte stokker som betegnet et l\xc3\xb8fte p\xc3\xa5 skatt som skattebetaleren m\xc3\xa5tte gj\xc3\xb8re i framtiden ved bestemte tider i l\xc3\xb8pet av \xc3\xa5ret. Hver stokk besto av et tilpasset par \xe2\x80\x93 en stokk som ble gitt til skattebetaleren ved skattebetalingen som representerte den mengde skatt som ble betalt senere og den andre ble oppbevart av finansdepartementet og representerte den mengde skatt som ble samlet ved en framtidig dato._NEWLINE_Finansdepartementet oppdaget at disse stokkene ogs\xc3\xa5 kunne bli benyttet for \xc3\xa5 skape penger. N\xc3\xa5r kronen hadde t\xc3\xb8mt sine n\xc3\xa5v\xc3\xa6rende ressurser, kunne disse stokkene benyttes til \xc3\xa5 representere framtidig skattebetalinger til kronen som en form for betaling til kronens egne kreditorer, som igjen kunne enten samle skattebel\xc3\xb8pet direkte fra skattebetalerne eller benytte den samme stokken til \xc3\xa5 betale deres egen skatt til myndighetene. S\xc3\xa5ledes ble disse stokkene et akseptert medium for utveksling for en del former for transaksjoner og et akseptert medium for \xc3\xa5 lagre verdier. Som girobankene for det hadde finansdepartementet snart innsett at det ogs\xc3\xa5 kunne utstedte stokker som ikke var st\xc3\xb8ttet av noen bestemt betaling av skatt. Ved \xc3\xa5 gj\xc3\xb8re s\xc3\xa5 skapte finansdepartementet nye penger som var st\xc3\xb8ttet av offentlig tillit og tillit til monarkiet framfor av bestemte inntekter fra avgifter.\n_START_SECTION_\nGullsmedbanker\n_START_PARAGRAPH_\nGullsmedene i England hadde v\xc3\xa6rt h\xc3\xa5ndverkere, handelsmenn i umyntet gullbarrer og utl\xc3\xa5nere av penger siden 1500-tallet. Men de var ikke de f\xc3\xb8rste som fungerte som finansielle mellommenn. Tidlig p\xc3\xa5 1600-tallet var notariuser og meklere de f\xc3\xb8rste som oppbevarte verdier med den uttrykte hensikt \xc3\xa5 l\xc3\xa5ne det ut. Kj\xc3\xb8pmenn og handelsmenn hadde samlet seg store mengder av gull og de overdro deres rikdom til Royal Mint for trygg lagring. I 1640 bemektiget kong Karl I av England med tvang den private gullrikdom som Royal Mint hadde oppbevart under p\xc3\xa5skuddet av dette var et l\xc3\xa5n til ham, om enn tilbakebetalt med tid og studer. Etter dette foretrakk handelsmennene \xc3\xa5 lagre deres gull hos gullsmedene i London som hadde egne sikre lagringshvelv, og for denne tjenesten tok gullsmedene et mindre honorar. I bytte for hver deponering av edelt metall utstedte gullsmedene en kvittering som sertifiserte mengden og renheten i det metallet som de hadde i sin oppbevaring. _NEWLINE_Gradvis tok gullsmedene over funksjonen til meklerne til \xc3\xa5 l\xc3\xa5ne ut p\xc3\xa5 vegne av en innskyter og s\xc3\xa5ledes utviklet moderne bankfunksjoner; sedler eller kvitteringer med l\xc3\xb8fte om utbetaling ble utstedt for de penger eller verdier som var lagret av kunden eller som var et l\xc3\xa5n til gullsmeden, det vil si at innskyteren uttrykkelig tillater gullsmeden til \xc3\xa5 benytte seg av pengene for andre hensikter, inkludert utl\xc3\xa5n til sin kunder. Gullsmeden krevde intet honorar eller selv betalte renter p\xc3\xa5 disse innskuddene. Ettersom d veksler som ble utstedt med l\xc3\xb8fter om utbetalinger kunne utbetales n\xc3\xa5r kunden m\xc3\xa5tte kreve det, og l\xc3\xa5nene til gullsmedens kunder ble tilbakebetalt over en lengre tidsperiode, var dette en tidlig form for fraksjonert banksystem. Sedlene med l\xc3\xb8ftene om utbetaling ved behov utviklet seg til en anvisning som kunne sirkulere i en safe og var en hendig form for penger som ble st\xc3\xb8ttet av gullsmedens l\xc3\xb8fte om utbetalinger. _NEWLINE_Lagring av gull var relativt stabilt, som ofte forble hos gullsmedene i \xc3\xa5r etter \xc3\xa5r, slik at det var liten risiko for at standarden ikke skulle holde s\xc3\xa5 lenge som kundene og offentligheten hadde tillit til gullsmedenes rettskaffenhet og deres finansielle soliditet ble opprettholdt. Av den grunn ble Londons gullsmeder forl\xc3\xb8perne til britisk banksystem og prominente skapere av nye penger basert p\xc3\xa5 systemet av kreditt.\n_START_SECTION_\nKravet om deponering\n_START_PARAGRAPH_\nDen fremste forretning til de tidlige handelsbanker var \xc3\xa5 fremme handel. Den nye klasse av kommersielle banker gjorde var akseptering av deponeringer og utstedelser av l\xc3\xa5n som deres fremste aktivitet. De l\xc3\xa5nte penger de mottok p\xc3\xa5 bankinnskudd. De skapte tilleggspenger i form av nye banksedler. Pengene de skapte var delvis st\xc3\xb8ttet eller forsikret av gull, s\xc3\xb8lv eller andre former for aktiva, og delvis st\xc3\xb8ttet av offentlig tillit i de institusjoner som skapte de._NEWLINE_Kravet om deponering av innskudd i bankkontoer og som er tilgjengelig for tilbaketrekking ved forgodtbefinnende av depositar (innskyter). Tilbaketrekning av fond fra kontoen krever noen form for kontraktsforhandlinger eller noen form for tidligere foranstaltninger med banken. S\xc3\xa5 lenge som innskuddskontoen balanserer er det nok \xc3\xa5 dekke mengden av uttrekkingen, og denne skjer i henhold til de prosedyrer som er fastsatt av den finansielle institusjonen slik at alle fond kan bli tilbaketrukket ved behov.\n_START_SECTION_\nBankseddel\n_START_PARAGRAPH_\nBanker og pengenes historie er uadskillelig knyttet sammen. Utstedelsen av papirpenger ble satt i gang av kommersielle banker. Inspirert av suksessen til gullsmedene i London, hvor en del av dem var forgjengerne til de store engelske bankene, begynte banker \xc3\xa5 utgi papirskriv som passende nok ble hetende \xc2\xabbanksedler\xc2\xbb (alts\xc3\xa5 pengesedler) og som sirkulerte p\xc3\xa5 den samme m\xc3\xa5ten som n\xc3\xa5r myndighetene utstedte valuta som sirkulerer i dag. I England fortsatte denne praksisen fram til 1694. Skotske banker fortsatte \xc3\xa5 utstede sedler fram til 1850. I USA fortsatte denne praksisen gjennom hele 1800-tallet, og hvor det p\xc3\xa5 en tid var mer enn 5000 forskjellige typer med banksedler som ble utstedt av forskjellige kommersielle banker. Kun de sedler som var utstedt av de st\xc3\xb8rste, mest solide bankene ble akseptert. Sedler fra sm\xc3\xa5 og mindre kjente banker sirkulerte lokalt. Lengre unna fra hjemmet ble den kun akseptert ved en diskontert veksel, om akseptert i det hele tatt. Spredningen av forskjellige typer av penger gikk h\xc3\xa5nd i h\xc3\xa5nd med en stor \xc3\xb8kning i finansielle institusjoner._NEWLINE_Disse banksedlene var en form for representative penger som kunne bli konvertert til gull eller s\xc3\xb8lv ved anvendelse i banken. Ettersom banken utstedte sedler som langt overgikk hva de hadde av gull og s\xc3\xb8lv i sin besittelse, kunne plutselig tap av publikums tillit til en bank kunne det f\xc3\xb8re til en masseinnl\xc3\xb8sning av banksedler og resultere i at banken gikk konkurs, som p\xc3\xa5 engelsk treffende nok heter bankruptcy._NEWLINE_Bruken av banksedler utstedt av private kommersielle banker som et lovlig betalingsmiddel har gradvis blitt erstattet av emisjoner autorisert og kontrollert av nasjonale myndigheter. Bank of England ble gitt enerettigheter til utstede banksedler i England etter 1694. I USA er det Federal Reserve som er gitt tilsvarende rettigheter etter at det ble etablert i 1913. Inntil nylig er det myndighetsautoriserte valuta som utgj\xc3\xb8r s\xc3\xa5kalte representativ penger ettersom de er delvis st\xc3\xb8ttet av gull eller s\xc3\xb8lv, og derfor teoretisk kan konverteres til disse edelmetallene n\xc3\xa5r som helst.\n_START_SECTION_\nGullst\xc3\xb8ttete banksedler\n_START_PARAGRAPH_\nBegrepet gullstandard er ofte feilaktig antatt \xc3\xa5 referere til en valuta hvor sedler ble st\xc3\xb8ttet av og som kan innl\xc3\xb8ses i den samme verdimengden i gull. Britisk pund var den sterkeste, mest stabile valuta p\xc3\xa5 1800-tallet og ofte betraktet som den n\xc3\xa6rmeste likeverdighet til rent gull, dog var det p\xc3\xa5 h\xc3\xb8yden av gullstandarden kun nok gull i britisk eie til \xc3\xa5 innveksle kun en fraksjon av den valutaen som da var i sirkulasjon. I 1880 utstedte de amerikanske myndighetene gullaksjer som tilsvarte i verdi til kun 16 prosent av valutaen og krevde innl\xc3\xa5n i kommersielle banker. Ved 1970 var p\xc3\xa5 rundt 0,5 prosent. Gullstandarden var kun et system for veksling av verdier mellom nasjonale valutaer, aldri en enighet til \xc3\xa5 veksle alle papirsedler i gull. Den klassiske gullstandarden som var r\xc3\xa5dende i perioden 1880 og 1913 var en kjerne av ledende handelsnasjoner som var enige om \xc3\xa5 overholde en fastsatt gullpris og kontinuerlig valutakonvertibilitet. Gull ble benyttet til bestemme regnskap mellom disse nasjonene. Da den f\xc3\xb8rste verdenskrig br\xc3\xb8t ut ble Storbritannia tvunget til oppgi gullstandarden selv for deres internasjonale transaksjoner. Andre nasjoner fulgte raskt etter. Etter et kortvarig fors\xc3\xb8k p\xc3\xa5 \xc3\xa5 gjenopprette gullstandarden p\xc3\xa5 1920-tallet, ble den til sist endelig forlatt av Storbritannia og andre ledende nasjoner etter den store depresjonen._NEWLINE_Forut avskaffelsen av gullstandarden ble de f\xc3\xb8lgende ord trykket p\xc3\xa5 hver eneste amerikansk dollarseddel: \xc2\xabI promise to pay the bearer on demand, the sum of one dollar\xc2\xbb, det vil si \xc2\xabJeg lover \xc3\xa5 betale ihendehaver ved forlangende, summen av en dollar\xc2\xbb, fulgt av signaturen til USAs finansminister. Andre benevnelser bar med seg tilsvarende forpliktelser p\xc3\xa5 hver seddel. Valutaen til andre nasjoner bar ofte tilsvarende l\xc3\xb8fter. I tidligere tider signaliserte slike l\xc3\xb8fter at ihendehaveren kunne innveksle valutasedler for deres tilsvarende verdimengde i gull eller s\xc3\xb8lv. USA tilpasset en s\xc3\xb8lvstandard i 1785 med den mening at verdien av en amerikansk daller representerte en bestemt tilsvarende mengde i s\xc3\xb8lv og kunne bli innvekslet i s\xc3\xb8lvmynter. Men selv ved dens inskripsjon var ikke USAs regjering ikke p\xc3\xa5krevd til \xc3\xa5 opprettholde s\xc3\xb8lvreserver som var nok til \xc3\xa5 innveksle alle sedler som var utstedt. Gjennom det mest av 1900-tallet og fram til 1971 ble amerikansk dollar \xc2\xabst\xc3\xb8ttet\xc2\xbb av gull, men fra 1934 var det kun utenlandske ihendehavere av disse sedlene som kunne veksle dem inn i metall.\n_START_SECTION_\nFiat-penger\n_START_PARAGRAPH_\nFiat-penger er en betegnelse p\xc3\xa5 penger som ikke er sikret med underliggende verdier eller andre varer som gull, s\xc3\xb8lv, eiendom, olje og lignende. Pengene i seg selv er gitt av regjeringen ved fiat (latin for \xc2\xabla det skje\xc2\xbb) eller forordning, og s\xc3\xa5ledes har pengene den verdi som de som utgir pengene sier at de har, og verdien hviler utelukkende p\xc3\xa5 hva som hevdes at de er verdt og den tillit som man har til dette. De fleste penger i verden er fiat-penger, eksempelvis amerikanske dollar, euro og norske kroner._NEWLINE_Fiat-penger har sin opprinnelse i 1000-tallets Kina, og dets bruk ble utstrakt i l\xc3\xb8pet av Yuan- og Ming-dynastiene. Det s\xc3\xa5kalte Nixon-sjokket, det vil si en rekke \xc3\xb8konomiske grep som ble tatt av den amerikanske presidenten Richard Nixon i 1971, og s\xc3\xa6rlig ved ensidig \xc3\xa5 kansellere den direkte konverteringen av amerikansk dollar til gull. S\xc3\xa5ledes ble Bretton Woods-systemet for internasjonal finansiell utveksling avsluttet. Siden da har alle valutaer v\xc3\xa6rt fiat-valuta._NEWLINE_Song-dynastiet i Kina var det f\xc3\xb8rste rike som utstedte papirpenger, jiaozi, en gang rundt 900-tallet. Selv om disse sedlene hadde en bestemt utvekslingsverdi i form av gull, s\xc3\xb8lv eller silke, ble slik utveksling i praksis aldri tillatt. Disse sedlene var opprinnelig ment \xc3\xa5 bli innl\xc3\xb8st etter tre \xc3\xa5r og erstattet av nye sedler med en 3 prosent betalingsgebyr, men da flere av dem ble trykket uten at de eldre ble trukket tilbake oppsto det inflasjon. Det p\xc3\xa5f\xc3\xb8lgende Yuan-dynastiet var det f\xc3\xb8rste dynasti i Kina som benyttet papirvaluta som det dominerende betalingsmiddel, men risikoen var fortsatt overhengende og endte i galopperende inflasjon. Ved 1455 fors\xc3\xb8kte det nye Ming-dynastiet \xc3\xa5 ta grep om den \xc3\xb8konomisk ekspansjonen og inflasjonen ved \xc3\xa5 avslutte bruken av papirpenger._NEWLINE_Regjeringer har gjennom historien endret til former for fiat-penger i trange tider, eksempelvis ved krig, tidvis ved utsette l\xc3\xb8ftet om innveksling i gull eller rett og slett \xc3\xa5 bare trykke enda mere penger ved behov. Flere penger f\xc3\xb8rer til uttynning av markedsverdien av alle penger som er utstedt, hvilket er definisjonen p\xc3\xa5 inflasjon. \xc3\x85pen markedsoperasjon som er ett av de nasjonale sentralbankenes virkemidler. Gjennom \xc3\xa5 kj\xc3\xb8pe eller selge statspapirer endrer banken den monet\xc3\xa6re basen og kan p\xc3\xa5 s\xc3\xa5 vis justere renten. Ved den f\xc3\xb8rste verdenskrig hadde de fleste nasjoner med en lovlig regjering monopol p\xc3\xa5 pengesedler og som dens lovlige betalingsstatus. I teorien lovte myndighetene fortsatt \xc3\xa5 veksle sedlene ved forlangende, men krigens kostnader og den massive ekspansjonen deretter fikk myndighetene til utsette innl\xc3\xb8sning. Siden det ikke eksisterte noen direkte straff \xc3\xa5 gj\xc3\xb8re det var ikke myndighetene direkte ansvarlig for de \xc3\xb8konomiske konsekvensene for \xc3\xa5 trykke opp flere penger, noe som f\xc3\xb8rte til galopperende inflasjon \xe2\x80\x93 eksempelvis i Weimarrepublikkens Tyskland._NEWLINE_Som nevnt avsluttet USA i 1971 \xc3\xa5 innl\xc3\xb8se penger. Ved dette tidspunktet hadde utviklingslandenes \xc3\xb8konomi v\xc3\xa6rt st\xc3\xb8ttet mot amerikansk dollar (se De forente nasjoners monet\xc3\xa6re og finansielle konferanse) og det betydde at det meste av verdens valuta ble basert p\xc3\xa5 fiat-penger. Etter Gulfkrigen opphevet Iraks president, Saddam Hussein, de eksisterende irakiske fiat-pengene og erstattet den med en ny valuta. Til tross for at den ikke var st\xc3\xb8ttet av en verdi eller vare og uten noen sentral autoritet som bestemte dens bruk eller forsvarte dens verdi, fortsatte den gamle valutaen \xc3\xa5 sirkulere innenfor det politisk isolerte kurdiske omr\xc3\xa5dene av Irak. Det ble kjent som \xc2\xabsveitsisk dinar\xc2\xbb og denne valutaen holdt seg relativt sterk og stabil i over et ti\xc3\xa5r. Valutaen ble formelt erstattet med den p\xc3\xa5f\xc3\xb8lgende Irak-krigen.\n_START_SECTION_\nElektroniske penger\n_START_PARAGRAPH_\nPengenes historie forteller at penger er ikke metall, verken mynter eller edelt metall som gull. Det er skriftlig tillit (kreditt kommer fra latinske credo, \xc2\xabjeg tror\xc2\xbb). Det synes som det ikke spiller noen rolle hva skriften st\xc3\xa5r p\xc3\xa5, om det st\xc3\xb8rket leire, p\xc3\xa5 papir, p\xc3\xa5 metall eller p\xc3\xa5 en dataskjerm. Alt kan fungere som penger, sjeldne skjell, steinplater, sigaretter og i v\xc3\xa5r elektroniske tidsalder siden begynnelsen av 1990-tallet synes det ogs\xc3\xa5 som \xc2\xabingenting\xc2\xbb kan v\xc3\xa6re penger, eller riktigere som et elektronisk tallsystem basert p\xc3\xa5 0 og 1._NEWLINE_Elektronisk penger, ogs\xc3\xa5 kjent som e-penger, digitale penger, og lignende, viser til penger som utveksles utelukkende elektronisk via kort, datamaskin, eller kanskje mobiltelefon. Typisk involverer dette bruk av store nettverk av datamaskiner. Kredittkort, Electronic Funds Transfer (EFT), giro, og virtuell valuta (som benyttes i ulike nettsamfunn som blant annet videospill) er alle eksempler p\xc3\xa5 elektroniske penger. En av pionerene innenfor elektroniske penger var Proton som ble utviklet i 1995 av Banksys, en selskap for betalingssystemer eid av 60 belgiske banker og som ble rullet ut i syv land. I Belgia alene var det mer 1,5 millioner kort i slutten av 1998. Denne teknologien ble lisensiert ut til andre selskaper, blant annet Nederlands Chipknip-program, Brasils PROTON-program og Australias \xc2\xabcash dispenser\xc2\xbb (\xc2\xabpengebeholdere\xc2\xbb)._NEWLINE_Er elektroniske kort et gode i et system hvor forbrukerne knapt ser pengene de handler med (unntatt n\xc3\xa5r man tar penger ut av en minibank med bankkort)? En del unders\xc3\xb8kelser hevder at kredittkortene gir frihet og uavhengighet. Forbruksgjeld er en akseptert del av hverdagsliv i USA og amerikanske husstander hadde i gjennomsnitt n\xc3\xa6rmere 50 000 kroner i kredittkortgjeld i 2008. If\xc3\xb8lge nyhetsbyr\xc3\xa5et Bloomberg \xc3\xb8kte husholdningenes gjeld i f\xc3\xb8rste kvartal i 2011 med 181 milliarder kroner. Amerikansk \xc3\xb8konomi og \xc3\xb8kt forbruksgjeld er n\xc3\xa6rt knyttet sammen. Gjeld betraktes som akseptabelt og uunng\xc3\xa5elig for \xc3\xa5 skaffe seg det som ble oppfattet som n\xc3\xb8dvendige eiendeler \xe2\x80\x93 hus, m\xc3\xb8bler og bil."